
                           Nr.4c-3/402/2008
BIROUL PERMANENT
AL

CAMEREI DEPUTAŢILOR

Vă înaintăm alăturat, Raportul asupra proiectului de Lege pentru  completarea Legii serviciului public de alimentare cu energie termică nr.325/2006, transmis cu adresa nr.P.L.x.567 din 24 septembrie 2008.
Prin obiectul de reglementare şi conţinutul său, proiect de lege face parte din categoria legilor organice.


În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii


                                                                                                                                  Bucureşti, 24.10.2016









                                                                                             Nr.4c-3/402/2008
R  A  P  O  R  T   
asupra proiectului de Lege pentru  completarea Legii serviciului public de alimentare cu energie termică nr.325/2006
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege pentru  completarea Legii serviciului public de alimentare cu energie termică nr.325/2006, provenit dintr-o propunere legislativă a domnilor deputaţi Iulian Iancu – PSD, Dan Radu Ruşanu – PNL, Ioan Cristea – PNL, Ioan Lefter – PNL şi Mircea Ciopraga – PNL, transmis cu adresa nr.P.L.x.567 din 24 septembrie 2008 şi înregistrat la comisie sub nr.4c-3/402 din 25 septembrie 2008.
Consiliul Legislativ, cu avizul nr.437/14.04.2008, a avizat favorabil propunerea legislativă, cu unele observaţii şi propuneri.
Guvernul, prin actele nr.1503/DPSG/25.06.2008 şi nr.743/DPSG/22.03.2010, susţine propunerea legislativă, sub rezerva însuşirii unor observaţii şi propuneri.
 Senatul, în calitate de primă Cameră sesizată, a adoptat această iniţiativă legislativă în şedinţa din 16 septembrie 2008.
Comisia pentru administraţie publică şi amenajarea teritoriului şi Comisia juridică, de disciplină şi imunităţi, cu avizele nr.26/2932/27.01.2009, respectiv nr.PL.x.567/27.01.2009, au avizat favorabil proiectul de lege.
Proiectul de lege are ca obiect de reglementare completarea Legii serviciului public de alimentare cu energie termică nr.325/2006, în sensul stabilirii cotei-părţi din energia termică consumată pentru încălzirea spaţiilor aflate în proprietatea indiviză la maximum 10% din totalul energiei termice înregistrate, nerespectarea normei juridice astfel instituite fiind sancţionată contravenţional.
În conformitate cu prevederile art.61 din Regulamentul Camerei Deputaţilor republicat, membrii Comisiei pentru industrii şi servicii au examinat proiectul de lege în mai multe şedinţe de lucru, ultima având loc în data de 3 octombrie 2016. 
La lucrările comisiei au fost prezenţi 17 de deputaţi din totalul de 18 de deputaţi membri ai comisiei.
În urma dezbaterilor, membrii Comisiei pentru industrii şi servicii au hotărât, cu majoritate de voturi, să propună Plenului Camerei Deputaţilor adoptarea proiectului de Lege pentru completarea Legii serviciului public de alimentare cu energie termică nr.325/2006, cu amendamente admise prevăzute în anexa care face parte integrantă din prezentul raport.
În raport de obiectul şi conţinutul său, proiectul de lege face parte din categoria legilor organice.


În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Anexă

A M E N D A M E N T E   A D M I S E

	Nr. crt.
	Text acte normative 

	Text adoptat de Senat
	Amendamente admise/Autor
	Motivaţie

	0
	1
	2
	3
	4

	1. 
	________
	Titlul Legii

LEGE

pentru completarea Legii serviciului public de alimentare cu energie termică nr.325/2006


	Titlul Legii

LEGE

pentru modificarea şi completarea Legii serviciului public de alimentare cu energie termică nr.325/2006 şi pentru completarea alin.(3) al art.291 din Legea nr.227/2015 privind Codul fiscal
Comisia pentru industrii şi servicii

	Conform normelor de tehnică legislativă.

	2. 
	________
	Articol unic - Legea serviciului public de alimentare cu energie termică nr.325/2006, publicată în Monitorul Oficial al României, Partea I, nr. 651 din 27 iulie 2006, se completează după cum urmează:


	Art.I. - Legea serviciului public de alimentare cu energie termică nr.325/2006, publicată în Monitorul Oficial al României, Partea I, nr.651 din 27 iulie 2006, cu modificările ulterioare, se modifică şi se completează după cum urmează:

Comisia pentru industrii şi servicii


	Conform normelor de tehnică legislativă.

	3. 
	Art.1. - (1) Prezenta lege reglementează desfăşurarea activităţilor specifice 
	Nemodificat


	1. La articolul 1, alineatele (1) şi (2) se modifică şi vor avea următorul cuprins:

„Art.1. - (1) Prezenta lege reglementează desfăşurarea activităţilor 
	


	0
	1
	2
	3
	4

	
	serviciilor publice de alimentare cu energie termică utilizată pentru încălzire şi prepararea apei calde de consum, respectiv producerea, transportul,distribuţia şi furnizarea energiei termice în sistem centralizat, în condiţii de eficienţă şi la standarde de calitate, în vederea utilizării optime a resurselor de energie şi cu respectarea normelor de protecţie a mediului.

(2) Prevederile prezentei legi se aplică serviciului public de alimentare cu energie termică în sistem centralizat, înfiinţat şi organizat la nivelul comunelor, oraşelor, municipiilor sau judeţelor, indiferent de mărimea acestora.
	Nemodificat
	specifice serviciilor publice de alimentare cu energie termică utilizată pentru încălzire şi prepararea apei calde de consum, respectiv producerea, transportul, distribuţia şi furnizarea energiei termice în sistem centralizat, în condiţii de eficienţă şi la standarde de calitate, în vederea utilizării optime a resurselor de energie şi cu respectarea normelor de protecţie a mediului şi sănătăţii populaţiei, privind integritatea şi siguranţa în funcţionare a instalaţiilor şi echipamentelor şi privind obligaţia factorilor responsabili pentru asigurarea sănătăţii publice.

(2) Prevederile prezentei legi se aplică serviciului public de alimentare cu energie termică în sistem centralizat, înfiinţat şi organizat la nivelul comunelor, oraşelor, municipiilor sau judeţelor, indiferent de mărimea acestora, în vederea asigurării unor condiţii de locuit sigure şi sănătoase, prin asigurarea confortului termic consumatorilor de energie termică.”

	4. 
	Art.2. - (1) Serviciul public de alimentare cu energie termică în sistem centralizat face parte din sfera serviciilor comunitare de utilităţi publice şi cuprinde totalitatea activităţilor privind producerea, transportul, distribuţia şi furnizarea energiei termice, desfăşurate la nivelul unităţilor administrativ-teritoriale sub conducerea, coordonarea şi responsabilitatea autorităţilor administraţiei publice locale sau asociaţiilor de dezvoltare comunitară, după caz, în scopul asigurării energiei termice necesare încălzirii şi preparării apei calde de consum pentru populaţie, instituţii publice, obiective social-culturale şi operatori economici.

(2) Serviciul public de alimentare cu energie termică în sistem centralizat se realizează prin intermediul infrastructurii tehnico-edilitare specifice aparţinând domeniului public sau privat al autorităţii administraţiei publice locale ori asociaţiei de dezvoltare comunitară, care formează sistemul de alimentare centralizată cu energie termică al localităţii sau al asociaţiei de dezvoltare comunitară, denumit în continuare SACET.

(3) În sensul prezentei legi, SACET este alcătuit dintr-un ansamblu tehnologic şi funcţional unitar constând din construcţii, instalaţii, echipamente, dotări specifice şi mijloace de măsurare destinat producerii, transportului, distribuţiei şi furnizării energiei termice pe teritoriul localităţilor, care cuprinde:

a) centrale termice sau centrale electrice de termoficare;

b) reţele de transport;

c) puncte termice/staţii termice;

d) reţele de distribuţie;

e) construcţii şi instalaţii auxiliare;

f) branşamente, până la punctele de delimitare/separare a instalaţiilor;

g) sisteme de măsură, control şi automatizare.


	Nemodificat

Nemodificat


	2. La articolul 2, alineatele (1) şi (2) se modifică şi vor avea următorul cuprins:

„Art.2. - (1) Serviciul public de alimentare cu energie termică în sistem centralizat face parte din sfera serviciilor comunitare de utilităţi publice şi cuprinde totalitatea activităţilor privind producerea, transportul, distribuţia şi furnizarea energiei termice, desfăşurate la nivelul unităţilor administrativ-teritoriale sub conducerea, coordonarea şi responsabilitatea autorităţilor administraţiei publice locale sau asociaţiilor de dezvoltare comunitară, după caz, în scopul asigurării energiei termice necesare încălzirii şi preparării apei calde de consum pentru populaţie, instituţii publice, obiective social-culturale şi operatori economici.  Ministerul Dezvoltării Regionale şi Administraţiei Publice este desemnat ca autoritate responsabilă cu coordonarea, controlul şi monitorizarea serviciului de alimentare cu energie termica  a populaţiei. Autoritatea administraţiei publice locale are obligaţia să asigure parametrii optimi privind funcţionarea reţelelor de transport şi distribuţie şi fondurile necesare pentru asigurarea serviciului public de încălzire şi răcire, conform obligaţiilor contractuale cu producătorii şi/sau furnizorii de agent termic, după caz. Producătorii/furnizării agentului termic au obligaţia să asigure furnizarea agentului termic conform contractelor încheiate cu autorităţile administraţiei publice locale. Se interzice sistarea furnizării de agent termic primar în perioada sezonului rece, definită conform prevederilor legale, de către producătorii şi/sau furnizorii de agent termic primar, sistarea alimentării cu energie primară a acestora de către producătorii/furnizorii de energie primară, precum gaze naturale, păcură, cărbune, etc, în alte condiţii decât cele stabilite prin normele metodologice aprobate prin ordin al preşedintelui Autorităţii Naţionale de Reglementare pentru Serviciile Comunitare de Utilităţi Publice şi al preşedintelui Autorităţii Naţionale de Reglementare în Domeniul Energiei.
(2) Serviciul public de alimentare cu energie termică în sistem centralizat se realizează prin intermediul infrastructurii tehnico-edilitare specifice aparţinând domeniului public sau privat al autorităţii administraţiei publice locale ori asociaţiei de dezvoltare comunitară, care formează sistemul de alimentare centralizată cu energie termică al localităţii sau al asociaţiei de dezvoltare comunitară, denumit în continuare SACET. Serviciul public de alimentare cu energie termică în sistem centralizat poate fi efectuat, în totalitate sau parţial, şi de către operatori privaţi, prin concesionare, parteneriat public-privat sau în oricare altă forma prevăzută de lege.”

	5. 
	Art.3. - Principiile prezentei legi sunt următoarele:

a) utilizarea eficientă a resurselor energetice;

b) dezvoltarea durabilă a unităţilor administrativ-teritoriale;

c) diminuarea impactului asupra mediului;

d) promovarea cogenerării de înaltă eficienţă şi utilizarea surselor noi şi regenerabile de energie;

e) reglementarea şi transparenţa tarifelor şi preţurilor energiei termice;

f) asigurarea accesului nediscriminatoriu al utilizatorilor la reţelele termice şi la serviciul public de alimentare cu energie termică;

g) un condominiu - un sistem de încălzire.
	Nemodificat
	3. La articolul 3, litera f) se modifică şi va avea următorul cuprins:

„f) asigurarea accesului nediscriminatoriu al utilizatorilor şi producătorilor de energie termică  la reţelele termice şi la serviciul public de alimentare cu energie termică;”

Comisia pentru industrii şi servicii

4. La articolul 3, după litera g) se introduc două noi litere, literele h) şi i), cu următorul cuprins:

„h) protejarea investiţiilor în sistemul de alimentare cu energie termica realizate de către autorităţile administraţiei publice locale sau alţi investitori;

i) utilizarea şi montarea unor instalaţii şi echipamente a căror performante să asigure şi să garanteze gradul de siguranţă impus de legislaţia în vigoare pentru infrastructură şi pentru sănătatea populaţiei.”

	6. 
	Art.4. - Obiectivele prezentei legi sunt următoarele:

a) asigurarea continuităţii serviciului public de alimentare cu energie termică;

b) asigurarea calităţii serviciului public de alimentare cu energie termică;

c) accesibilitatea preţurilor la consumatori;

d) asigurarea resurselor necesare serviciului public de alimentare cu energie termică, pe termen lung;

e) asigurarea siguranţei în funcţionare a serviciului public de alimentare cu energie termică;

f) evidenţierea transparentă a costurilor în stabilirea preţului energiei termice.


	Nemodificat


	5. La articolul 4, litera a) se modifică şi va avea următorul cuprins:

„a) asigurarea continuităţii serviciului public de alimentare cu energie termică  şi eliminarea oricăror riscuri de intoxicare, asfixiere, incendii, explozii sau oricăror riscuri privind sănătatea populaţiei;”

Comisia pentru industrii şi servicii

6. La articolul 4, după litera f) se introduce o nouă literă, litera g), cu următorul conţinut:

„g) asigurarea unui cadru concurenţial pentru toţi producătorii de energie termică.”

	7. 
	Art.5. - În sensul prezentei legi, termenii şi expresiile de mai jos au următoarele semnificaţii:

27. repartitor de costuri - aparat cu indicaţii adimensionale, destinat utilizării în cadrul sistemelor de repartizare a costurilor, în scopul măsurării indirecte a:

a) energiei termice consumate de corpul de încălzire pe care acesta este montat;

b) energiei termice conţinute în apa caldă de consum şi volumul apei calde de consum care trece prin aparat;


	Nemodificat
	7. La articolul 5, după punctul 11 se introduc două noi puncte, punctele 111 şi 112, cu următorul cuprins:

„111. deconectare – ansamblul lucrărilor efectuate de operatorul care are şi calitatea de furnizor, în vederea separării tehnice şi funcţionale, la limita dintre coloanele principale de alimentare cu energie termică produsă în sistem centralizat şi instalaţiile proprii ale consumatorului;

112. debranşare - ansamblul lucrărilor efectuate de operatorul care are şi calitatea de furnizor, în vederea separării unui utilizator de la SACET, la nivelul de branşament termic;”

8. La articolul 5, punctul 27 se modifică şi va avea următorul cuprins:
„27. sistem tehnic de stabilire a consumurilor individuale de energie termică - aparat cu indicaţii dimensionale sau adimensionale, destinat utilizării în cadrul sistemelor de repartizare a costurilor, în scopul măsurării directe sau indirecte a: 

a) energiei termice consumate de corpul de încălzire pe care acesta este montat; 

b) energiei termice conţinute în apa caldă de consum şi volumul apei calde de consum care trece prin aparat;”

	8. 
	Art.6. - (1) Politica în domeniul serviciului public de alimentare cu energie termică se elaborează de Ministerul Administraţiei şi Internelor în colaborare cu Ministerul Economiei şi Comerţului şi este parte integrantă a politicii energetice a statului.

(2) Politica de protecţie socială în domeniul alimentării cu energie termică se elaborează de Ministerul Muncii, Solidarităţii Sociale şi Familiei în colaborare cu Ministerul Administraţiei şi Internelor, cu consultarea asociaţiilor neguvernamentale reprezentative în domeniul respectiv.
	Nemodificat
	9. Articolul 6 se modifică şi va avea următorul cuprins:

„Art.6. - (1) Politica în domeniul serviciului public de alimentare cu energie termică se elaborează de către Ministerul Dezvoltării Regionale şi Administraţiei Publice, în calitate de autoritate responsabilă conform art.2 alin.(1), şi este parte integrantă a politicii energetice a statului. 

(2) Politica de protecţie socială în domeniul alimentării cu energie termică se elaborează de către  Ministerul Muncii, Familiei, Protecţiei Sociale şi Persoanelor Vârstnice în colaborare cu Ministerul Dezvoltării Regionale şi Administraţiei Publice, în calitatea de autoritate responsabilă conform art.2 alin.(1), cu consultarea asociaţiilor neguvernamentale reprezentative în domeniul respectiv. Ministerul Muncii, Familiei, Protecţiei Sociale şi Persoanelor Vârstnice are obligaţia asigurării fondurilor necesare realizării măsurilor de protecţie socială în domeniul alimentării cu energie termică.”

	9. 
	Art.7. - (1) Guvernul aprobă Strategia naţională privind serviciul public de alimentare cu energie termică în sistem centralizat.

(2) Strategia menţionată la alin.(1) este elaborată de Ministerul Administraţiei şi Internelor în colaborare cu Ministerul Economiei şi Comerţului şi cu Ministerul Mediului şi Gospodăririi Apelor, cu consultarea organizaţiilor neguvernamentale reprezentative în domeniu. 


	Nemodificat
	10. La articolul 7, alineatul (2) se modifică şi va avea următorul cuprins:
„(2) Strategia menţionată la alin.(1) este elaborată de Ministerul Dezvoltării Regionale şi Administraţiei Publice,  în calitate de autoritate responsabilă conform art.2 alin.(1), în colaborare cu Ministerul Economiei, Comerţului şi Relaţiilor cu Mediul de Afaceri şi cu Ministerul Mediului, Apelor şi Pădurilor, precum şi cu alte ministere şi instituţii cu responsabilităţi în domeniu, cu consultarea organizaţiilor neguvernamentale reprezentative în domeniu.”

	10. 
	Art.8. - (1) Înfiinţarea, organizarea, coordonarea, monitorizarea şi controlul serviciului public de alimentare cu energie termică constituie obligaţii ale autorităţilor administraţiei publice locale.

(2) În asigurarea serviciului public de alimentare cu energie termică autorităţile administraţiei publice locale au, în principal, următoarele atribuţii:

a) asigurarea continuităţii serviciului public de alimentare cu energie termică la nivelul unităţilor administrativ-teritoriale;

b) elaborarea anuală a programului propriu în domeniul energiei termice, corelat cu programul propriu de eficienţă energetică şi aprobat prin hotărâre a consiliului local, judeţean sau a Consiliului General al Municipiului Bucureşti ori a asociaţiei de dezvoltare comunitară, după caz;

c) înfiinţarea unui compartiment energetic în cadrul aparatului propriu, în condiţiile legii;

d) aprobarea, în condiţiile legii, în termen de maximum 30 de zile, a propunerilor privind nivelul preţului local al energiei termice către utilizatorii de energie termică, înaintate de către operatorii serviciului;

e) aprobarea, în condiţiile legii, a preţului local pentru populaţie;

f) aprobarea programului de dezvoltare, modernizare şi contorizare a SACET, care trebuie să cuprindă atât surse de finanţare, cât şi termen de finalizare, pe baza datelor furnizate de operatorii serviciului;

g) asigurarea condiţiilor pentru întocmirea studiilor privind evaluarea potenţialului local al resurselor regenerabile de energie şi al studiilor de fezabilitate privind valorificarea acestui potenţial;

h) exercitarea controlului serviciului public de alimentare cu energie termică, în condiţiile legii;

i) stabilirea zonelor unitare de încălzire, pe baza studiilor de fezabilitate privind dezvoltarea regională, aprobate prin hotărâre a consiliului local, a consiliului judeţean sau a Consiliului General al Municipiului Bucureşti ori a asociaţiei de dezvoltare comunitară, după caz;

j) urmăreşte instituirea de către operatorul serviciului a zonelor de protecţie şi siguranţă a SACET, în condiţiile legii;

k) urmăreşte elaborarea şi aprobarea programelor de contorizare la nivelul branşamentului termic al utilizatorilor de energie termică racordaţi la SACET.

(3) În vederea modernizării şi dezvoltării SACET, în studiile de fezabilitate se analizează şi soluţii de alimentare cu energie termică produsă prin cogenerare de înaltă eficienţă sau prin valorificarea resurselor regenerabile locale.


	Nemodificat
	11. La articolul 8, alineatul (1), literele a) şi e) ale alineatului (2) şi alineatul (3) se modifică şi vor avea următorul cuprins:

„Art.8. - (1) Înfiinţarea, organizarea, coordonarea, monitorizarea şi controlul serviciului public de alimentare cu energie termică constituie obligaţii ale autorităţilor administraţiei publice locale, în conformitate cu obligaţiile ce decurg din responsabilitatea unităţilor administrativ-teritoriale, conform legislaţiei în vigoare.

…………………………………………

a) asigurarea continuităţii serviciului public de alimentare cu energie termică la nivelul unităţilor administrativ-teritoriale, prin:

(i) menţinerea integrităţii infrastructurii aflate în administrare, a parametrilor optimi din punct de vedere tehnic, a mijloacelor financiare privind operarea, modernizarea şi extinderea infrastructurii;

(ii) asigurarea accesului nediscriminatoriu al furnizorilor/producătorilor de servicii de termoficare la reţelele de transport şi distribuţie, în conformitate cu legislaţia în vigoare.

…………………………………………

e) aprobarea, în condiţiile legii, a preţului privind furnizarea serviciului de alimentare cu energie termică, în conformitate cu contractul-cadru;

…………………………………………

(3) În vederea modernizării şi dezvoltării SACET, în studiile de fezabilitate se analizează şi soluţii de alimentare cu energie termică produsă prin cogenerare de înaltă eficienţă sau prin valorificarea resurselor regenerabile locale, în conformitate cu normele de protecţie a mediului şi sănătăţii populaţiei, privind integritatea şi siguranţa în funcţionare a instalaţiilor şi echipamentelor şi siguranţa în construcţii.”

	11. 
	Art.11. – (1) În cazul gestiunii directe, autorităţile administraţiei publice locale sau asociaţiile de dezvoltare comunitară, după caz, îşi asumă nemijlocit toate sarcinile şi responsabilităţile privind organizarea, conducerea, administrarea, exploatarea şi finanţarea serviciului public de alimentare cu energie termică prin SACET.

(2) Gestiunea directă se realizează prin structuri proprii ale autorităţilor administraţiei publice locale sau ale asociaţiilor de dezvoltare comunitară, înfiinţate prin hotărâri ale consiliilor judeţene, ale consiliilor locale, ale Consiliului General al Municipiului Bucureşti sau ale asociaţiilor de dezvoltare comunitară, după caz, astfel cum sunt definite potrivit prevederilor Legii nr.51/2006.
	Nemodificat
	12. La articolul 11, alineatul (2) se modifică şi va avea următorul cuprins:

„(2) Gestiunea directă se realizează prin structuri proprii ale autorităţilor administraţiei publice locale sau ale asociaţiilor de dezvoltare comunitară, înfiinţate prin hotărâri ale consiliilor judeţene, ale consiliilor locale, ale Consiliului General al Municipiului Bucureşti sau ale asociaţiilor de dezvoltare comunitară, după caz, potrivit prevederilor legale în vigoare.”

Comisia pentru industrii şi servicii


	

	12. 
	Art.18. – (2) Redevenţa aferentă contractelor de delegare a gestiunii serviciului de alimentare cu energie termică prin SACET se constituie sursă pentru finanţarea lucrărilor de investiţii în sistemul respectiv.


	Nemodificat
	13. La articolul 18, alineatul (2) se modifică şi va avea următorul cuprins:

„(2) Redevenţele, inclusiv redevenţa aferentă contractelor de delegare a gestiunii serviciului de alimentare cu energie termică prin SACET se constituie exclusiv ca surse pentru finanţarea lucrărilor de investiţii în sistemul respectiv.”

	13. 
	Art.22. - (1) În condiţiile prezentei legi, se consideră surse regenerabile de energie termică următoarele:

a) energia solară;

b) energia geotermală;

c) energia conţinută în fracţiunea biodegradabilă a produselor, deşeurilor şi reziduurilor din agricultură, inclusiv substanţe vegetale şi reziduuri de origine animală, silvicultură şi industrii conexe, precum şi fracţiunea biodegradabilă a deşeurilor industriale şi comunale, orăşeneşti şi municipale, denumită biomasă;

d) energia conţinută în gazul de fermentare a deşeurilor, denumit şi gaz de depozit;

e) energia conţinută în gazul de fermentare a nămolurilor din instalaţiile de epurare a apelor uzate;

f) energia conţinută în produse secundare gazoase, obţinute prin fermentare din materii reziduale organice, formând categoria de combustibil gazos, denumită biogaz;

g) energia conţinută în produse lichide obţinute prin distilarea materiei organice fermentate, formând categoria de combustibil lichid, denumită alcool carburant;

h) energia obţinută din alte surse regenerabile, neexploatate în prezent.

(2) Autorităţile administraţiei publice centrale şi locale pot iniţia şi finanţa programe pentru utilizarea surselor regenerabile de energie termică.


	Nemodificat
	14. La articolul 22 alineatul (1), după litera b) se introduce o nouă literă, litera b1), cu următorul cuprins:

„b1) energie eoliană;”

	14. 
	Art.25. - (1) Participanţii la piaţa de energie termică sunt operatorii şi utilizatorii de energie termică.

(2) Centralele termice şi centralele electrice de termoficare care fac parte din SACET pot aparţine domeniului public sau privat al unităţilor administrativ-teritoriale, domeniului privat al statului, precum şi persoanelor juridice, în condiţiile legii.

(3) Centralele termice şi centralele electrice de termoficare care fac parte din SACET pot fi, după caz, supuse procesului de privatizare, pot fi date în administrare sau concesionate ori pot fi incluse în orice forme de asociere sau parteneriat public-privat, în condiţiile prevăzute de lege.
	Nemodificat
	15. La articolul 25, după alineatul (3) se introduc două noi alineate, alineatele (4) şi (5), cu următorul cuprins:

„(4) Racordarea  la reţelele de transport sau de distribuţie a energiei termice care aparţin proprietăţii publice sau private a unităţilor administrativ-teritoriale este liberă pentru orice producător de energie termică. Procedura de racordare va fi elaborată de către autoritatea de reglementare competentă. 
(5) Autorităţile administraţiei publice locale sau asociaţiile de dezvoltare comunitară pot decide să suporte în tot sau în parte costurile de racordare a consumatorilor şi/sau a producătorilor, în funcţie de interesul comunităţii, cu respectarea prevederilor legale şi a condiţiilor de acordare a ajutorului de stat.”

	15. 
	Art.28. – (1) Contractul de furnizare a energiei termice se încheie, la nivel de branşament termic, între operatorul care are şi calitatea de furnizor şi utilizatorii de energie termică.

(2) În cazul condominiilor, contractul de furnizare a energiei termice, la solicitarea operatorului care are şi calitatea de furnizor, este însoţit de convenţii, încheiate de acesta cu fiecare consumator din condominiu, alimentat prin acelaşi branşament termic, cu respectarea prevederilor din contractul-cadru de furnizare a energiei termice.

(3) Contractul de furnizare a energiei termice şi convenţiile individuale trebuie să prevadă clauze privind accesul persoanelor autorizate pe proprietatea utilizatorului în scopul preluării informaţiilor de la aparatele şi dispozitivele sistemului de repartizare a costurilor.


	Nemodificat
	16. La articolul 28, alineatul (3) se modifică şi va avea următorul cuprins;

„(3) Contractul de furnizare a energiei termice şi convenţiile individuale trebuie să prevadă clauze privind accesul persoanelor autorizate pe proprietatea utilizatorului în scopul preluării informaţiilor de la aparatele şi dispozitivele sistemului de repartizare a costurilor şi în vederea restricţionării consumului individual în caz de neplată.”

Comisia pentru industrii şi servicii


	

	16. 
	Art.29. - (1) În cazul consumatorilor dintr-un condominiu, alimentaţi printr-un branşament termic comun, sunt obligatorii montarea de către proprietari a repartitoarelor de costuri şi stabilirea unei metodologii de repartizare a costurilor, aprobată în adunarea generală a asociaţiei de proprietari/locatari, în baza metodologiei-cadru elaborate de A.N.R.S.C.

(2) Repartitoarele de costuri fac parte integrantă din instalaţiile de utilizare aferente proprietăţii.

(3) Montarea, întreţinerea şi exploatarea repartitoarelor de costuri pentru energia termică, atât pentru încălzire, cât şi pentru apa caldă de consum, se efectuează numai de către persoane juridice autorizate de A.N.R.S.C.
	Nemodificat
	17. Articolul 29 se modifică şi va avea următorul cuprins:

„Art.29. - (1) În cazul consumatorilor dintr-un condominiu, alimentaţi printr-un branşament termic comun, sunt obligatorii montarea de către proprietari a sistemelor tehnice de stabilire a consumurilor individuale de energie termică şi stabilirea unei metodologii de repartizare a costurilor, aprobată în adunarea generală a asociaţiei de proprietari/locatari, în baza metodologiei-cadru elaborate de către  autoritatea de reglementare competentă.

(2) Sistemele tehnice de stabilire a consumurilor individuale de energie termică fac parte integrantă din instalaţiile de utilizare aferente proprietăţii.

(3) Montarea, întreţinerea şi exploatarea sistemelor tehnice de stabilire a consumurilor individuale de energie termică pentru energia termica, atât pentru încălzire, cât şi pentru apa caldă de consum, se efectuează numai de către persoane juridice autorizate de către autoritatea de reglementare competentă.”

	17. 
	Art.30. - (1) Debranşarea totală a instalaţiilor interioare de încălzire şi/sau pentru apă caldă menajeră ale unui utilizator tip condominiu se va face în următoarele condiţii cumulative:

a) acordul scris al asociaţiei de proprietari, exprimat prin hotărârea adunării generale;

b) anunţarea operatorului care are şi calitatea de furnizor şi a autorităţii administraţiei publice locale cu 30 de zile înainte de debranşare.

(2) Deconectarea unui consumator de energie termică dintr-un condominiu se face cu respectarea următoarelor condiţii cumulative:

a) acordul vecinilor de apartament, atât pe orizontală, cât şi pe verticală;

b) acordul scris al asociaţiei de proprietari, exprimat prin hotărârea adunării generale, asupra intenţiei de realizare a unui sistem individual de încălzire;

c) anunţarea, în scris, a operatorului care are şi calitatea de furnizor, cu cel puţin 30 de zile înainte.


	Nemodificat
	18. La articolul 30, litera a) a alineatului (1), partea introductivă şi litera b) ale alineatului (2) se modifică şi vor avea următorul cuprins:  

„a) acordul scris al tuturor membrilor asociaţiei de proprietari, exprimat prin vot în cadrul adunării generale; 

   

…………………………………………

(2) Deconectarea unui consumator de energie termică dintr-un condominiu care nu se află in zona unitară de încălzire prin sistem centralizat de alimentare cu energie termica se face doar cu intenţia înlocuirii sistemului de încălzire centralizat cu o sursă de producere a energiei termice, corespunzătoare zonei unitare în care se afla condominiul, cu respectarea următoarelor condiţii cumulative: 

…………………………………………

b) acordul scris al asociaţiei de proprietari, exprimat prin hotărârea adunării generale, asupra intenţiei de realizare de către consumator a unui sistem individual de încălzire;”

19. La articolul 30 alineatul (2), după litera c) se introduc două litere, literele d) şi e), cu următorul cuprins:

„d) elaborarea unui proiect de modificare a instalaţiei  de alimentare cu energie termică şi cărţile tehnice ale echipamentelor care urmează să fie montate şi prezentarea acestora operatorului care are şi calitatea de furnizor, împreună cu avizele Inspectoratului de Stat în Construcţii – I.S.C., Inspectoratului General pentru Situaţii de Urgenţă şi al direcţiilor de sănătate publică judeţene din care să reiasă că noua soluţie  de încălzire a apartamentului nu afectează sănătatea publica şi nu periclitează siguranţa şi integritatea persoanelor şi a infrastructurii edilitare;

e) existenta unei autorizaţii de construire, obţinută în condiţiile legii, care va prevedea toate măsurile tehnice pentru a nu influenţa  condiţiile de mediu din imediata vecinătate, astfel încât să fie respectat principiul de asigurare a unui mediu curat şi echilibrat ecologic; deconectarea unui consumator de energie termică dintr-un condominiu şi debranşarea totală a instalaţiilor interioare de încălzire şi/sau pentru apă caldă menajeră ale unui utilizator tip condominiu sunt interzise în cazul în care condominiul se află într-o zonă unitară de încălzire prin sistem centralizat de alimentare cu energie termică.”

	18. 
	Art.31. - Calendarul de respectare a termenelor asumate pentru finalizarea contorizării la nivel de branşament termic şi montarea repartitoarelor de costuri pentru consumatorii de energie termică individuali, condiţiile de derulare şi sancţiunile în caz de nerespectare a dispoziţiilor pentru finalizarea contorizărilor la nivel de branşament termic, contorizărilor individuale şi repartizarea costurilor, precum şi termenul şi condiţiile de aplicare pentru preţul binom al energiei termice se stabilesc prin hotărâre a Guvernului.
	Nemodificat
	20. Articolul 31 se modifică şi va avea următorul cuprins:

„Art.31. - Calendarul de respectare a termenelor asumate pentru finalizarea contorizării la nivel de branşament termic şi montarea sistemelor tehnice de stabilire a consumurilor individuale de energie termică pentru consumatorii de energie termică individuali, condiţiile de derulare şi sancţiunile în caz de nerespectare a dispoziţiilor pentru finalizarea contorizărilor la nivel de branşament termic, contorizărilor individuale şi repartizarea costurilor, precum şi termenul şi condiţiile de aplicare pentru preţul binom al energiei termice se stabilesc prin hotărâre a Guvernului.”

	Corelare cu definiţia de la art.4 pct.27.

	19. 
	Art.32. - Operatorii serviciului au, în principal, următoarele drepturi:

g) să conteste, în contencios administrativ, la Curtea de Apel Bucureşti, în condiţiile legii, actele emise de autoritatea de reglementare competentă sau de autorităţile administraţiei publice locale.


	Nemodificat
	21. La articolul 32, litera g) se modifică şi va avea următorul cuprins:

„g) să conteste, în contencios administrativ, actele emise de autoritatea de reglementare competentă sau de autorităţile administraţiei publice locale.”

	20. 
	Art.33. - Pentru protecţia instalaţiilor de producere şi a reţelelor termice se interzice terţilor, persoane fizice sau juridice:

a) să amplaseze construcţii de orice fel în zona de siguranţă a obiectivelor SACET;

b) să efectueze săpături în zona de siguranţă a obiectivelor SACET fără avizul prealabil al operatorului;

c) să depoziteze materiale în zona de siguranţă a instalaţiilor;

d) să intervină, în orice mod, asupra reţelelor termice.


	Nemodificat
	22. La articolul 33, după litera d) se introduce o nouă literă, litera e), cu următorul cuprins:

„e) să blocheze în orice fel accesul la instalaţiile şi echipamentele de producere a energiei termice şi la reţelele de transport sau distribuţie a acesteia.”

	21. 
	Art.35. - (1) Operatorii serviciului au, în principal, următoarele obligaţii:

i) să asigure accesul nediscriminatoriu la reţeaua termică pentru toţi utilizatorii de energie termică solicitanţi;


	Nemodificat
	23. La articolul 35 alineatul (1), litera i) se modifică şi va avea următorul cuprins:

„i) să asigure accesul nediscriminatoriu la reţeaua termică pentru toţi utilizatorii şi  producătorii   de energie termică solicitanţi;”

	22. 
	
	1. La articolul 38, după alineatul (2) se introduc două noi alineate, alin.(3) şi (4), cu următorul cuprins:

“(3) Cota-parte din energia termică consumată pentru încălzirea spaţiilor aflate în proprietate indiviză este de maximum 10% din totalul energiei termice înregistrate de grupul de măsură a energiei termice de la branşamentul de condominiului.

(4) Procentul se stabileşte de adunarea generală a proprietarilor, la limita prevăzută la alin.(3). Orice altă valoare în afara acestei limite poate fi hotărâtă doar cu acordul tuturor locatarilor din condominiu.”


	24. La articolul 38, după alineatul (2) se introduc două noi alineate, alineatele (3) şi (4), cu următorul cuprins:

(3) Nemodificat

(4) Procentul se stabileşte de adunarea generală a proprietarilor/locatarilor, la limita prevăzută la alin.(3). Orice altă valoare în afara acestui procent poate fi hotărâtă doar cu acordul tuturor proprietarilor/locatarilor din condominiu.”

	23. 
	Art.40. - (1) Preţurile locale se stabilesc, se ajustează sau se modifică pe baza metodologiilor aprobate de autoritatea de reglementare competentă. În calculul acestora vor fi luate în considerare costurile justificate ale activităţilor de producere, transport, distribuţie şi furnizare a energiei termice, inclusiv cheltuielile aferente dezvoltării şi modernizării SACET, pierderile tehnologice, cheltuielile pentru protecţia mediului, precum şi o cotă de profit, dar nu mai mult de 5%.

(12) Preţul pentru energia termică produsă şi livrată populaţiei prin alt sistem decât SACET, practicat de operatorii economici şi instituţiile publice, va fi aprobat de A.N.R.S.C.


	Nemodificat
	25. La  articolul 40, alineatele (1) şi (12) se modifică şi vor avea următorul cuprins:

„Art.40. - (1) Preţurile locale se stabilesc, se ajustează sau se modifică pe baza metodologiilor aprobate de autoritatea de reglementare competentă. În calculul acestora vor fi luate în considerare costurile justificate ale activităţilor de producere, transport, distribuţie şi furnizare a energiei termice, inclusiv cheltuielile aferente dezvoltării şi modernizării SACET, pierderile tehnologice, cheltuielile pentru protecţia mediului, precum şi o cotă de profit minim acceptabil dar nu mai mult de 9% .

…………………………………………

 (12) Preţul pentru energia termică produsă şi livrată populaţiei prin alt sistem decât SACET, practicat de operatorii economici şi instituţiile publice, va fi aprobat de către autoritatea de reglementare competentă.”

	24. 
	Art..45. - (1) Constituie contravenţii, altele decât cele prevăzute în Legea nr.51/2006, şi se sancţionează cu amendă de la 500 lei la 1.000 lei următoarele fapte:

a) folosirea de către utilizator a apei calde de consum şi a agentului termic pentru încălzire pentru alte scopuri decât cele prevăzute în contract;

b) debranşarea/deconectarea de la SACET a utilizatorului sau consumatorului de energie termică fără respectarea dispoziţiilor prezentei legi;

c) golirea instalaţiilor de către utilizatorul/consumatorul serviciului în vederea executării unor modificări sau reparaţii fără acordul scris al operatorului serviciului şi al asociaţiei de proprietari, cu excepţia cazurilor de avarii sau de forţă majoră.

(2) Constituie contravenţii, altele decât cele prevăzute în Legea nr.51/2006, şi se sancţionează cu amendă de la 2.000 lei la 5.000 lei următoarele fapte:

a) neinstituirea de către operatorul serviciului a zonelor de protecţie şi siguranţă a SACET;

b) montarea, punerea în funcţiune, repararea şi exploatarea sistemelor de repartizare a costurilor de către o persoană juridică fără autorizaţie sau cu autorizaţie a cărei valabilitate a expirat;

c) depozitarea de materiale în zona de siguranţă a obiectivelor SACET;

d) efectuarea de săpături în zona de siguranţă fără avizul prealabil al operatorului SACET;

e) nerespectarea de către autorităţile administraţiei publice locale a prevederilor regulamentului-cadru la elaborarea regulamentului de serviciu propriu;

f) nerespectarea de către operatorul serviciului a prevederilor regulamentului de serviciu;

g)  neasigurarea stocurilor de combustibili şi a necesarului de piese de schimb pentru funcţionarea SACET;

h)  neîntocmirea de către operatorul serviciului a bilanţului energiei termice, aferent fiecărei activităţi prevăzute în licenţă.

(3) Constituie contravenţii, altele decât cele prevăzute în Legea nr. 51/2006, şi se sancţionează cu amendă de la 10.000 lei la 20.000 lei următoarele fapte:

a) neîntocmirea situaţiilor contabile aferente serviciului separat de alte servicii sau activităţi pe care operatorul le desfăşoară;

b) amplasarea de construcţii de orice fel în zona de siguranţă a SACET.

(4) Constituie contravenţii, altele decât cele prevăzute în Legea nr. 51/2006, şi se sancţionează cu amendă de la 30.000 lei la 50.000 lei următoarele fapte:

a) practicarea de către producătorii de energie termică şi/sau operatorii serviciului a altor preţuri decât cele stabilite de autoritatea de reglementare competentă, de autoritatea administraţiei publice locale sau de asociaţia de dezvoltare comunitară, după caz;

b) practicarea de către operatorii economici şi instituţiile publice a altor preţuri pentru energia termică produsă şi livrată populaţiei decât cele aprobate de autoritatea de reglementare competentă;

c) fundamentarea şi susţinerea cererii de stabilire sau de ajustare a preţurilor de către producătorii de energie termică şi/sau operatorul care are şi calitatea de furnizor cu date eronate, în scopul obţinerii unor preţuri mai mari, dacă fapta nu constituie infracţiune;

d) prestarea serviciului public de alimentare cu energie termică fără contract de delegare a gestiunii, încheiat în condiţiile legii, cu autoritatea administraţiei publice locale sau cu contract de delegare a gestiunii expirat ori reziliat, în condiţiile art.12 alin.(6);

e) prestarea serviciului public de alimentare cu energie termică fără licenţă sau cu licenţă a cărei valabilitate a expirat.
	2. La articolul 45, după litera h) a alineatului (2) se introduce o nouă literă, lit.i), cu următorul cuprins:

“i) nerespectarea de către preşedintele asociaţiei de proprietari a dispoziţiilor art.38 alin.(3) şi (4).“
	26. La articolul 45, partea introductivă şi litera b) ale alineatul (1) şi partea introductivă a alineatului (2) se modifică şi vor avea următorul cuprins:

„Art.45. - (1) Constituie contravenţii, altele decât cele prevăzute în Legea nr.51/2006, republicată, cu modificările şi completările ulterioare, şi se sancţionează cu amendă de la 5.000 lei la 10.000 lei următoarele fapte: 

…………………………………………

b) debranşarea/deconectarea de la SACET a utilizatorului sau consumatorului de energie termică fără respectarea dispoziţiilor prezentei legi, cu excepţia faptei care constituie infracţiune şi care se pedepseşte conform prevederilor Legii nr.286/2009 privind Codul penal, cu modificările şi completările  ulterioare;

…………………………………………

(2) Constituie contravenţii, altele decât cele prevăzute în Legea nr.51/2006, republicată, cu modificările şi completările ulterioare, şi se sancţionează cu amendă de la 20.000 lei la 50.000 lei următoarele fapte:”

27. La articolul 45 alineatul (2), după litera h)  se introduc două noi litere, literele i) şi j), următorul cuprins:
„i) nerespectarea de către preşedintele asociaţiei de proprietari a dispoziţiilor art.38 alin.(4);

j) nerespectarea de către  utilizator/consumator a prevederilor proiectului  sursei de încălzire.”

Comisia pentru industrii şi servicii

28. La articolul 45, partea introductivă a alineatului (3) şi partea introductivă a alineatului (4) se modifică şi vor avea următorul cuprins:

„(3) Constituie contravenţii, altele decât cele prevăzute în Legea nr.51/2006, republicată, cu modificările şi completările ulterioare, şi se sancţionează cu amendă de la 20.000 lei la 50.000 lei următoarele fapte: 

…………………………………………

(4) Constituie contravenţii, altele decât cele prevăzute în Legea nr.51/2006, republicată, cu modificările şi completările ulterioare, şi se sancţionează cu amendă de la 50.000 lei la 100.000 lei următoarele fapte:”

	25. 
	
	
	29. După articolul 47 se introduce un nou articol, articolul 471, cu următorul cuprins:
„Art.471. – Sustragerea de energie termică constituie infracţiune de furt şi se pedepseşte conform prevederilor Legii nr.286/2009 privind Codul penal, cu modificările şi completările ulterioare.”

	Furtul de energie termică nu este prevăzut distinct în Codul penal la capitolul Furt.

	26. 
	
	
	30. După articolul 49 se introduce un nou articol, articolul 491, cu următorul cuprins:

„Art.491. - (1)  Montarea şi punerea în funcţiune a unor instalaţii sau echipamente în interiorul unei locuinţe sau a unui condominiu,  care pun în pericol sănătatea populaţiei sau integritatea infrastructurii edilitare, constituie infracţiune şi se pedepseşte cu închisoare de la 3 luni la 2 ani, sau cu amenda.

(2)  Punerea în pericol a sănătăţii publice sau a integrităţii infrastructurii edilitare, prin promovarea sau acceptarea montării şi punerii în funcţiune a unor instalaţii sau echipamente neomologate sau fără avizul instituţiilor abilitate, Inspectoratului de Stat în Construcţii – I.S.C., Inspectoratului General pentru Situaţii de Urgenţă şi al direcţiilor de sănătate publică judeţene, constituie infracţiune şi pedepseşte cu închisoare de la 3 luni la 3 ani sau cu amenda.”

	27. 
	
	
	31. După articolul 50 se introduce un nou articol, articolul 501, cu următorul cuprins:

„Art.501. - Furnizarea agentului termic în condiţii care pot pune în pericol viaţa şi sănătatea cetăţenilor constituie infracţiune şi se pedepseşte cu închisoare de la 3 luni la 2 ani sau cu amendă.”

	28. 
	
	
	32. După articolul 51 se introduce un nou articol, articolul 511, cu următorul cuprins:

„Art.511. - (1) Infracţiunile prevăzute de prezenta lege se constată de către organele abilitate, potrivit legii. 

(2) Ori de câte ori reprezentanţii împuterniciţi ai autorităţilor de reglementare competente şi/sau ai autorităţii administraţiei publice locale iau cunoştinţă de săvârşirea vreuneia dintre infracţiunile prevăzute de prezenta lege vor sesiza de îndată despre aceasta organele abilitate potrivit legii.”

	29. 
	Art.54. – (3) Începând cu data intrării în vigoare a prezentei legi, imobilele tip condominiu pot fi racordate la SACET în cazul în care se respectă principiul „un condominiu - un singur sistem de încălzire”, în baza unui program etapizat aprobat de autoritatea administraţiei publice locale, aplicabil până la 31 decembrie 2009.


	Nemodificat
	33. La articolul 54, alineatul (3) se abrogă.

	30. 
	
	
	Art.II. - În termen de 6 luni de la data intrării în vigoare a prezentei legi,  Ministerul Dezvoltării Regionale şi Administraţiei Publice, desemnat ca autoritate responsabilă cu coordonarea, controlul şi monitorizarea serviciului de alimentare cu energie termica a populaţiei, elaborează şi supune spre aprobarea Guvernului  modul de organizare şi responsabilităţile specifice.

	31. 
	
	
	Art.III. - (1) În termen de un an de la data intrării în vigoare a prezentei legi, autorităţile administraţiei publice locale ori asociaţiile de dezvoltare comunitară, după caz, atât cele care au, cât şi cele care nu au sistem de alimentare centralizată cu energie termică al localităţii sau al asociaţiei de dezvoltare comunitară, vor reactualiza strategiile locale ale serviciului de alimentare cu energie termică a populaţiei, strategii elaborate în conformitate cu prevederile Hotărârii Guvernului nr.246/2006 pentru aprobarea Strategiei naţionale privind accelerarea dezvoltării serviciilor comunitare de utilităţi publice, care vor respecta principiile prevăzute la art.3 din Legea serviciului public de alimentare cu energie termică nr.325/2006, cu modificările ulterioare, astfel cum aceasta este modificată şi completată prin prezenta lege, în vederea realizării obiectivelor prevăzute la art.4 din acelaşi act normativ, conform politicilor elaborate de Ministerul Dezvoltării Regionale şi Administraţiei Publice. Autorităţile administraţiei publice locale ori asociaţiile de dezvoltare comunitară, după caz, asigură mijloacele necesare de implementare.
(4) În termen de 3 luni de la data intrării în vigoare a prezentei legi, autoritatea de reglementare din domeniu elaborează şi publica instrucţiunile privind  principiile, conţinutul şi întocmirea strategiilor locale pentru serviciului de alimentare cu energie termică a populaţiei.
(5) Lipsa unei strategii aprobate atrage sancţiunea restricţionării alocării oricăror fonduri publice pentru autorităţile administraţiei publice locale implicate, până la o revizuire conformă a strategiei realizată în baza unui nou aviz al autorităţii centrale competente.

	32. 
	
	
	Art.IV. – Normele metodologice prevăzute la art.2 alin.(1) din Legea nr.325/2006, cu modificările ulterioare, astfel cum aceasta a fost modificată şi completată prin prezenta lege, se aprobă prin ordin al preşedintelui Autorităţii Naţionale de Reglementare pentru Serviciile Comunitare de Utilităţi Publice şi al preşedintelui Autorităţii Naţionale de Reglementare în Domeniul Energiei, în termen de 30 de zile de la data intrării în vigoare a prezentei legi. 

	33. 
	Art.292. - (3) Cota redusă de 5% se aplică asupra bazei de impozitare pentru următoarele livrări de bunuri şi prestări de servicii:
	
	Art.V. – La articolul 291 alineatul (3) din Legea nr.227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările şi completările ulterioare, după litera c) se introduce o nouă literă, litera d), cu următorul cuprins:

„d) energia termică destinată populaţiei.”

	34. 
	
	
	Art.VI. – Prevederile art.V intră în vigoare la data de 1 ianuarie 2017.

	35. 
	
	
	Art.VII. – Legea serviciului public de alimentare cu energie termică nr.325/2006, publicată în Monitorul Oficial al României, Partea I, nr.651 din 27 iulie 2006, cu modificările ulterioare, precum şi cu modificările şi completările aduse prin prezenta lege, se republică în Monitorul Oficial al României, Partea I, dându-se textelor o nouă numerotare.

	Conform normelor de tehnică legislativă.


PREŞEDINTE,                                                                                                            SECRETAR,

Iulian Iancu                                                                                                                  Istvan Antal
Consilieri parlamentari,

Isabela Patricia Robe

Cristina Neicu
PAGE  
1

